Enggang dahan

Enggang dahan (Aceros nipalensis) ialah spesies enggang dalam keluarga Bucerotidae. Ia ditemui di Bhutan, timur laut India, terutamanya di Arunachal Pradesh, Subbenua India, dan Asia Tenggara. Ia telah pupus secara tempatan di Nepal kerana pemburuan dan kehilangan habitat yang ketara.BirdLife International (2020). "Aceros nipalensis". IUCN Red List of Threatened Species. 2020: e.T22682510A176267243. Retrieved 26 January 2022. Terdapat kurang daripada 10,000 ekor dewasa yang tinggal di alam liar.BirdLife Species Factsheet Dengan panjang kira-kira , ia adalah antara enggang yang terbesar di dunia. Bahagian bawah, leher, dan kepalanya ialah karat pekat pada jantan, tetapi hitam pada betina.

 Taksonomi 
Nama binomial awalnya, Buceros nipalensis, dicipta oleh Brian Houghton Hodgson pada tahun 1829 yang memerihalkan beberapa enggang dahan ditangkap oleh pemburu di hutan sal di Nepal.Hodgson, B. H. (1833).  Ia disusunkan dalam genus Aceros oleh John Edward Gray pada tahun 1844.

 Pemerihalan 
Kepala, leher, dan badan bawah jantannya karat, dengan warna yang lebih pekat pada lambung dan perut. Bulu primer tengah dan bahagian separuh bawah ekornya berhujung putih. Buluan selebihnya hijau gelap dan hitam berkilat. Bulu susup ekor bawahnya berangan bercampur hitam. Betinanya hitam, kecuali pada bahagian hujung ekornya dan hujung bulu primer tengah, yang berwarna putih. Juvenilnya mirip dewasa yang sama jantina, tetapi tiada ringgit di pangkal paruh atas. Paruhnya tiada cula sebenar tetapi menebal di pangkalnya. Ia mempunyai beberapa ringgit gelap pada paruh atas yang tidak terdapat pada anak muda dan bertambah bilangannya dengan umur sehingga kira-kira tujuh baris. Komisur paruhnya patah pada kedua-dua jantina.

 Taburan dan habitat 
Ia mempunyai taburan paling utara dari India Timur Laut, Bhutan tengah hingga ke barat Thailand dan barat laut Vietnam. Ia meliputi kawasan seluas , yang mana    berhutan. Dalam kawasan tersebut, ia tinggal di 90 kawasan perlindungan yang terdiri daripada  hutan dilindungi tetapi hanya termasuk 7% daripada habitat enggang yang optimum. Santuari Hidupan Liar Mahananda di Bengal Barat mewakili had paling baratnya; ia juga telah dirakamkan di Rizab Harimau Buxa, Taman Negara Manas, Santuari Hidupan Liar Eaglenest, Santuari Orkid Sessa, Santuari Hidupan Liar Kamlang, Taman Negara Namdapha, dan Rizab Harimau Pakke.

Ia kebanyakannya mendiami hutan berbukit dan beringgit, terutamanya hutan berdaun lebar sederhana dan campuran pada ketinggian ,BirdLife International (2020). "Aceros nipalensis". IUCN Red List of Threatened Species. 2020: e.T22682510A176267243. Retrieved 26 January 2022. Ia juga telah dirakamkan di dalam hutan kering.BirdLife Species Factsheet

 Tingkah laku dan ekologi 
Tempoh bersarang adalah dari Mac hingga Jun, pokok pilihan adalah tinggi dan mempunyai lilitan yang luas. Komuniti enggang tersebut bergerak antara satu hutan ke hutan yang lain bergantung pada musim untuk meramu daripada pokok berbuah yang berubah mengikut keadaan setempat.BirdLife Species Factsheet Memerihalkan telur, Hume (1889) menyatakan:

 Telurnya bujur lebar, agak dimampatkan pada satu hujung, supaya menjadi sedikit piriform. Cangkerangnya kuat dan tebal, tetapi kasar dan tidak berkilat sepenuhnya, di mana-mana berlubang dengan liang kecil. Dalam kewarnaan, ia ialah putih sangat kotor, dengan kekuningan pucat kotor, dan di mana-mana berpercikan samar-samar, apabila diperiksa dengan teliti, dengan bintik-bintik putih yang lebih murni, disebabkan oleh kotoran yang tidak turun ke bahagian bawah liang-liang. Ia berukuran 2-25 kali 1'75 (inci).

 Pemuliharaan 
Sudah disenaraikan dalam Lampiran I CITES, spesies tersebut Terjejas tetapi terdapat di beberapa kawasan perlindungan di India, China, Thailand, dan Bhutan.BirdLife Species Factsheet Disebabkan oleh peningkatan maklumat yang datang tentang julat dan takatnya, telah dicadangkan bahawa enggang dahan dituruntarafkan daripada status IUCN "Terjejas" kepada "Hampir Terancam".

Inisiatif terbaru oleh Wildlife Trust of India, Jabatan Hutan Arunachal Pradesh, dan rakyat lain untuk memulihara enggang, yang turut menyasarkan enggang dahan, ialah Program Adopsi Sarang Enggang, dan program untuk menggantikan penggunaan paruh tulen dengan replika buatan serat.

 Dalam budaya 
Ia disebut dalam kesusasteraan bahasa Sanskrit di bawah epitet vārdhrīnasa, istilah yang kadang-kadang juga telah digunakan untuk merujuk kepada ahli Bucerotidae yang lain.

Di Arunachal Pradesh, ia telah diburu oleh puak-puak peribumi untuk mendapatkan bulu dan paruhnya.

 Rujukan 

Kategori:Aceros
Kategori:Spesies terjejas Senarai Merah IUCN